കേരളാ ഓട്ടോമൊബൈല്സിലെ ജീവനക്കാര്ക്ക് ഒരു മാസത്തെ ശമ്ബളം നല്കാന് തീരുമാനം തിരുവനന്തപുരം: അഞ്ചുമാസമായി ശമ്ബളം മുടങ്ങിയ പൊതുമേഖലാ സ്ഥാപനമായ കേരളാ ഓട്ടോമൊബൈല്സിലെ ജീവനക്കാര്ക്ക് ഒരു മാസത്തെ ശമ്ബളം അനുവദിച്ചു. കെഎഎല് സന്ദര്ശിച്ച വ്യവസായ മന്ത്രി പി രാജീവ് നല്കിയ ഉറപ്പാണ് പാലിച്ചത്. കെഎഎല് നേരിടുന്ന കടുത്ത പ്രതിസന്ധിയെക്കുറിച്ച മാധ്യമങ്ങള് റിപ്പോര്ട്ട് ചെയ്തിരുന്നു. മാനേജ്മെന്റ് ധൂര്ത്തും പിന്വാതില് നിയമനവും ടെണ്ടറിന്റെ മറവില് നടക്കുന്ന വന് അഴിമതിയും ജീവനക്കാര്ക്ക് ശമ്ബളം മുടങ്ങിയതുമെല്ലാംപുറത്തുവന്നിരുന്നു. ഈ സാഹചര്യത്തിലാണ് വ്യവസായ മന്ത്രി പി രാജീവ് എംഡിയെപ്പോലും അറിയിക്കാതെ ആഗസ്ത് 13 ന് കെഎഎല് ഫാക്ടറിയിലെത്തിയത് . കാര്യങ്ങള് വിശദമായി അന്വേഷിച്ചു കെഎഎല്ലില് സംഭവിക്കുന്നതിനെക്കുറിച്ച് റിപ്പോര്ട്ട് നല്കാന് റിയാബിനെ ചുമതലപ്പെടുത്തുകയും ചെയ്തു. പരിശോധനയ്ക്കിടെ മന്ത്രി തൊഴിലാളികളുമായും ചര്ച്ച നടത്തിയിരുന്നു. മാനേജ്മെന്റിന്റെ കെടുകാര്യസ്ഥത ശമ്ബളം പോലും കിട്ടാതാക്കിയെന്ന വിഷയത്തില് അടിയന്തര ഇടപെടല് നടത്തി. ഓണത്തിന് മുമ്ബ് ഒരു മാസത്തെ ശമ്ബളം കൊടുത്തിരിക്കണമെന്ന അന്ത്യശാസനവും മന്ത്രി നല്കി. അതിന്റെ ഫലായിട്ടാണ് ജീവനക്കാര്ക്ക് ഒരു മാസത്തെ ശമ്ബളം നല്കാന് തീരുമാനമായത്. റിയാബ് 10 ദിവസത്തിനകം റിപ്പോര്ട്ട് സര്ക്കാരിന് നല്കും. റിപ്പോര്ട്ടിന്റെ കൂടി അടിസ്ഥാനത്തില് കെഎഎല്ലിന്റെ പ്രതിസന്ധി പരിഹരിച്ച് ഇലട്രിക് ഓട്ടോ നല്ല രീതിയില് വിപണിയിലെത്തിക്കാനാണ് സര്ക്കാര് ശ്രമം